CELEX: 32021R0139
Language: fi
Date: 2020-12-04 00:00:00
Title: Komission delegoitu asetus (EU) 2021/139, annettu 4 päivänä joulukuuta 2020, tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, annetun asetuksen (EU) 2019/125 liitteiden I ja V muuttamisesta Yhdistyneen kuningaskunnan unionista eroamisen huomioon ottamiseksi

8.2.2021   
               
               
                  FI
               
               
                  Euroopan unionin virallinen lehti
               
               
                  L 43/5
               
            
         KOMISSION DELEGOITU ASETUS (EU) 2021/139,
         annettu 4 päivänä joulukuuta 2020,
         tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, annetun asetuksen (EU) 2019/125 liitteiden I ja V muuttamisesta Yhdistyneen kuningaskunnan unionista eroamisen huomioon ottamiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, 16 päivänä tammikuuta 2019 annetun Euroopan parlamentin ja neuvoston asetuksen (EU) 2019/125 (1) ja erityisesti sen 24 artiklan ensimmäisen kohdan,
         sekä katsoo seuraavaa:
         
                     (1)
                  
                  
                     Erosopimuksessa (2) vahvistetaan järjestelyt, joiden mukaisesti Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, eroaa Euroopan unionista, jäljempänä ’unioni’, ja Euroopan atomienergiayhteisöstä.
                  
               
                     (2)
                  
                  
                     Erosopimuksen neljännessä osassa vahvistettu siirtymäaika päättyy 31 päivänä joulukuuta 2020, jolloin unionin oikeuden soveltaminen Yhdistyneeseen kuningaskuntaan ja Yhdistyneessä kuningaskunnassa lakkaa.
                  
               
                     (3)
                  
                  
                     Erosopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan mukaan, luettuna yhdessä pöytäkirjan liitteen 2 kanssa, asetuksen (EU) 2019/125 säännöksiä sovelletaan Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta siirtymäkauden päättymisestä alkaen.
                  
               
                     (4)
                  
                  
                     Siltä osin kuin asetuksessa (EU) 2019/125 vahvistetaan lupavaatimus, joka koskee unionista kolmansiin maihin suuntautuvaa kauppaa, Yhdistyneen kuningaskunnan toimivaltaisen viranomaisen vastuulla on 1 päivästä tammikuuta 2021 alkaen päättää kyseisen asetuksen nojalla tällaista lupaa koskevista hakemuksista, joita ovat tehneet viejät, jotka ovat sijoittautuneet Pohjois-Irlantiin tai joiden kotipaikka on siellä.
                  
               
                     (5)
                  
                  
                     Ellei asetuksen (EU) 2019/125 soveltamisesta Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta muuta johdu, on erosopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan mukaisesti, luettuna yhdessä pöytäkirjan liitteessä 2 olevan 47 kohdan kanssa, sen vuoksi asianmukaista muuttaa asetuksen (EU) 2019/125 liitettä I.
                  
               
                     (6)
                  
                  
                     Asetuksen (EU) 2019/125 16 ja 19 artiklan mukaan asetuksen liitteessä IV lueteltujen tuotteiden vienti edellyttää lupaa, sillä kyseisiä tuotteita voidaan käyttää henkilöiden teloittamiseen ruiskuttamalla tappava annos.
                  
               
                     (7)
                  
                  
                     Asetuksen (EU) 2019/125 20 artiklan 1 kohdassa säädetään unionin yleisestä vientiluvasta.
                  
               
                     (8)
                  
                  
                     Asetuksen (EU) 2019/125 liitteen V mukaisesti unionin yleistä vientilupaa sovelletaan asetuksen (EU) 2019/125 liitteessä IV lueteltujen tavaroiden vientiin, ja lupa on voimassa kaikkialla unionissa, kun on kyse viennistä liitteen V osassa 2 lueteltuihin määräpaikkoihin. Nämä määräpaikat ovat kolmansia maita, jotka ovat poistaneet kuolemanrangaistuksen kaikkien rikosten osalta ja tehneet asiaa koskevan kansainvälisen sitoumuksen (3).
                  
               
                     (9)
                  
                  
                     Unionin yleisen vientiluvan avulla minimoidaan osaltaan asetuksen liitteessä IV lueteltuja tavaroita vievien unionin yritysten sääntelytaakkaa, kun on kyse tällaisten lääkkeiden viennistä laillisia hoitotarkoituksia varten.
                  
               
                     (10)
                  
                  
                     Yhdistynyt kuningaskunta on ratifioinut ihmisoikeuksien ja perusvapauksien suojaamista koskevan yleissopimuksen kolmannentoista pöytäkirjan kuolemanrangaistuksen poistamisesta kaikissa olosuhteissa, ja näin ollen se täyttää edellytykset asetuksen (EU) 2019/125 liitteen V osassa 2 vahvistettujen määräpaikkojen luetteloon sisällyttämiselle.
                  
               
                     (11)
                  
                  
                     Erosopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan mukaan, luettuna yhdessä pöytäkirjan liitteessä 2 olevan 47 kohdan kanssa, on sen vuoksi asianmukaista muuttaa asetuksen (EU) 2019/125 liitettä V, sanotun kuitenkaan rajoittamatta asetuksen (EU) 2019/125 soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta.
                  
               
                     (12)
                  
                  
                     On asianmukaista säätää tämän asetuksen soveltamisesta siirtymäkauden päätyttyä 1 päivästä tammikuuta 2021 alkaen. Jos vastustamiselle asetettu aika päättyy 1 päivän tammikuuta 2021 jälkeen, on oikeusvarmuuden vuoksi ja sen takia, että ei aiheutettaisi häiriötä liitteessä IV lueteltuja tavaroita Yhdistyneeseen kuningaskuntaan vievien unionin yritysten toiminnalle, asianmukaista säätää asetuksen taannehtivasta soveltamisesta 1 päivästä tammikuuta 2021 alkaen,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2019/125 liitteet I ja V tämän asetuksen liitteen mukaisesti.
         
         
            2 artikla
            Tämä asetus tulee voimaan viidentenä päivänä sen jälkeen, kun se on julkaistu Euroopan unionin virallisessa lehdessä.
            Tätä asetusta sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 30, 31.1.2019, s. 1.
         
            (2)  Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (EUVL L 29, 31.1.2020, s. 7).
         
            (3)  Asetuksen (EU) 2019/125 liitteen V osa 3.
      
      
         
            LIITE
            Muutetaan asetuksen (EU) 2019/125 liitteet I ja V seuraavasti:
            
                        1)
                     
                     
                        Muutetaan liitteessä I olevaa toimivaltaisten viranomaisten luetteloa seuraavasti:
                        
                                    a)
                                 
                                 
                                    poistetaan otsakkeesta ”A. Jäsenvaltioiden viranomaiset” Yhdistynyttä kuningaskuntaa koskeva kohta;
                                 
                              
                                    b)
                                 
                                 
                                    lisätään otsakkeen ”B. Osoite tietojen ilmoittamiseksi Euroopan komissiolle” jälkeen kohta seuraavasti:
                                    
                                                ”C.
                                             
                                             
                                                
                                                   Yhdistyneen kuningaskunnan viranomainen Pohjois-Irlannin osalta
                                                
                                                
                                                   YHDISTYNYT KUNINGASKUNTA1. tammikuuta 2021 alkaen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan mukaisesti, luettuna yhdessä pöytäkirjan liitteessä 2 olevan 47 kohdan kanssa, ellei tämän asetuksen soveltamisesta Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta muuta johdu.
                                                Liitteessä II lueteltujen tavaroiden tuonti:
                                                Department for International Trade (DIT)
                                                Import Licensing Branch (ILB)
                                                Sähköposti: enquiries.ilb@trade.gov.uk
                                                Liitteissä II, III ja IV lueteltujen tavaroiden vienti ja lueteltuihin tavaroihin liittyvä apu:
                                                
                                                            Department for International Trade
                                                         
                                                      
                                                            Export Control Joint Unit
                                                         
                                                      
                                                            3 Whitehall Place
                                                         
                                                      
                                                            London
                                                         
                                                      
                                                            SW1A 2AW
                                                         
                                                      
                                                            UNITED KINGDOM
                                                         
                                                      Puhelin: +44 2072154594
                                                Sähköposti: eco.help@trade.gov.uk”
                                             
                                          
                              
                  
                        2)
                     
                     
                        Lisätään liitteen V osan 2 ”Määräpaikat”-luetteloon seuraava kohta asianomaisen kieliversion mukaisessa maiden aakkosjärjestyksessä:
                        ”Yhdistynyt kuningaskunta 1. tammikuuta 2021 alkaen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan mukaisesti, luettuna yhdessä pöytäkirjan liitteessä 2 olevan 47 kohdan kanssa, sanotun kuitenkaan rajoittamatta asetuksen (EU) 2019/125 soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta.”